
REPUBLIKA HRVATSKA
Karlovačka županija
Grad Slunj
Jedinstveni upravni odjel
[bookmark: _Hlk112527425]KLASA: 350-03/24-37/1
URBROJ: 2133-04-03/01-26-65
Slunj, 11.11.2026.

Na temelju članka 96. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, a u vezi s člankom 236. Zakona  o prostornom uređenju (Narodne novine broj 155/25), nadležno tijelo: Karlovačka županija, Grad Slunj, Jedinstveni upravni odjel, u daljnjem tekstu: Nositelj izrade objavljuje
JAVNU RASPRAVU
o Prijedlogu izmjena i dopuna Prostornog plana uređenja Grada Slunja

1. Objavljuje se javna rasprava o Prijedlogu izmjena i dopuna Prostornog plana uređenja Grada Slunja, u daljnjem tekstu: Prijedlog Plana, sukladno Zaključku o utvrđivanju Prijedloga izmjena i dopuna Prostornog plana uređenja Grada Slunja (za javnu raspravu), KLASA: 350-03/24-37/1, URBROJ: 2133-04-03/01-26-64 od 11.11.2026.
2. Javna rasprava traje od 16.11.2026. do 27.11.2026.
3. Početak javnog uvida u Prijedlog Plana je 16.11.2026., a završetak 27.11.2026. Javni uvid u Prijedlog Plana moguć je na lokaciji: Slunj, Trg dr. Franje Tuđmana 12, 08:00 - 14:00.
4. Javno izlaganje o Prijedlogu Plana održat će se dana 20.11.2026. na lokaciji: Slunj, Trg dr. Franje Tuđmana 9 (kino dvorana), 13:00.
5. Prijedlog Plana objavljen je na mrežnim stranicama Nositelja izrade: https://www.slunj.hr/ te u Informacijskom sustavu prostornog uređenja: https://ispu.mgipu.hr/
6. Prijedlozi i primjedbe na Prijedlog Plana mogu se za vrijeme trajanja javne rasprave:
· upisati u Zapisnik o javnom izlaganju za vrijeme trajanja javnog izlaganja
· uputiti u pisanom obliku zaključno s danom 30.11.2026. na adresu: 
Karlovačka županija, Grad Slunj, Jedinstveni upravni odjel
Slunj, Trg dr. Franje Tuđmana 12
HR-47240 Slunj
· uputiti putem e-pisarnice: pisarnica@slunj.hr zaključno s danom 30.11.2026.
7. Nadležna tijela dostavljaju pisano očitovanje na Prijedlog Plana na gore navedenu adresu zaključno s danom 30.11.2026. Ukoliko do određenog roka ne dostave pisana očitovanja, smatrat će se da nemaju primjedbi.
8. Prijedlozi i primjedbe koji nisu dostavljeni u utvrđenom roku i nisu čitko napisani s navedenim imenom i prezimenom te adresom pošiljatelja, neće se uzeti u obzir u pripremi Izvješća o javnoj raspravi.

